4. 7. 88 De Europæiske Fællesskabers Tidende Nr. C 175/9 
Udtalelse om forslag til Rådets direktiv om ændring af direktiv 65/269/EØF om gennemførelse 
af visse regler for tilladelse til godstransport ad landevej mellem medlemsstaterne (*) 
(88/C 175/04) 
Rådet for De europæiske Fællesskaber besluttede den 26. februar 1988 under henvisning til 
EØF-traktatens artikel 75 at anmode om Det økonomiske og sociale Udvalgs (ØSU) udtalelse 
om det ovennævnte emne. 
Det forberedende arbejde henvistes til ØSU's sektionen for transport og kommunikation, 
som udpegede Eike Eulen til ordfører. Sektionen vedtog sin udtalelse den 13. april 1988. 
Det økonomiske og sociale Udvalg vedtog på sin 255. plenarforsamling den 27. april 1988 
enstemmigt følgende udtalelse. 
1. ØSU godkender Kommissionens forslag, som til­
sigter, at EF's regler om transport med vogntog, herun­
der transport af flyttegods, skal udvides til at omfatte 
alle lande, som deltager i Den europæiske Transport­
ministerkonference (CEMT) (med undtagelse af Jugo­
slavien og Tyrkiet med hensyn til transport med vogn­
tog). Der er i denne forbindelse tale om direktiv 
65/269/EØF (2), som ændret ved direktiv 83/572/ 
EØF(3)og85/505/EØF(4). 
2. Det er ikke nødvendigt her at komme ind på 
ØSU's udtalelser (5) om disse direktiver. Det er imidler­
tid beklageligt, at indførelsen af en multilateral aftale 
om transport af flyttegods skete i det første direktiv og 
ikke, som anbefalet af ØSU, i et separat direktiv. ØSU 
gjorde med rette opmærksom på, at en selektiv multila-
t1) EFTnr. C 59 af 3. 3. 1988, s. 5. 
(2) EFT nr. 88 af 24. 5. 1965, s. 1469/65. 
(3) EFT nr. L 332 af 28. 11. 1983, s. 33. 
(4) EFT nr. L 309 af 21. 11. 1985, s. 27. 
(s) Udtalelse af 28. november 1963 i EFT nr. 168 af 27. 10. 1964, 
s. 2631/64; udtalelse af 23. februar 1983 i EFT nr. C 90 af 
5. 4. 1983, s. 1; udtalelse af 26. februar 1981 i EFT nr. C 138 
af 9. 6. 1981, s. 54. teralisering af transport af flyttegods med det første 
direktiv indebar fare for en præjudicerende virkning for 
multilateraliseringen af andre af de transportkategorier, 
som er omfattet af dette direktiv. 
3. Det foreliggende forslag kan endvidere give anled­
ning til nogen forvirring, eftersem tildelingen af multila­
terale tilladelser til transport af flyttegods som følge af 
CEMT-beslutningerne om tilpasning til EF's regler skal 
være gældende i alle CEMT-medlemslande, hvorimod 
tilladelserne til transport med vogntog (trækkende kø­
retøj og anhænger) kun får gyldighed for CEMT-lande-
ne, med undtagelse af Jugoslavien og Tyrkiet. 
4. ØSU er, med forbehold af disse bemærkninger, 
tilfreds med Kommissionens forslag. Det går imidlertid 
ud fra, at misbrug af tilladelserne til transport af flytte­
gods, som ikke er omfattet af en kontingenteringsord-
ning, fremdeles vil være udelukket. ØSU forventer, at 
udvidelsen af EF-lovgivningen vil medføre yderligere 
lettelser på dette transportområde. For så vidt angår 
undtagelsestilfældene Jugoslavien og Tyrkiet, opfordrer 
ØSU Kommissionen og Rådet til at gøre alt, hvad der 
står i deres magt, for at disse lande opgiver deres 
forbehold. 
Bryssel, den 27. april 1988. 
Alfons MARGOT 
Formand for 
Det økonomiske og sociale Udvalg